SEAFCO มือทอง! เดือนเดียวคว้างานก่อสร้างใหม่ 4 โครงการ มูลค่า 1.25 พันลบ.
SEAFCO มือทอง! เดือนเดียวคว้างานก่อสร้างใหม่ 4 โครงการ มูลค่า 1.25 พันลบ.
19 เม.ย. 2561

บริษัท ซีฟโก้ จำกัด (มหาชน) หรือ SEAFCO เปิดเผยว่า ในเดือนเม.ย. 61 บริษัทได้รับงานโครงการใหม่จำนวน 4 โครงการ มูลค่าโครงการทั้งหมดไม่รวมภาษีมูลค่าเพิ่มเป็นเงิน 1,250 ล้านบาท ประกอบด้วย
1.โครงการ วัน แบงค็อก บริเวณพื้นที่โซน 1 (One Bangkok, Zone 1) ถนนพระราม 4 กรุงเทพฯ ลักษณะของงาน กำแพงกันดิน ระบบไดอะแฟรมวอลล์ และเสาเข็มเจาะแบบกลมลึก 80 เมตรเป็นงานที่รวมค่าวัสดุ ผู้ว่าจ้าง บริษัท เกษมทรัพย์วัฒน จำกัด เริ่มดำเนินการแล้ว ตั้งแต่กลางเดือนมีนาคม 2561
2.โครงการ วัน แบงค็อก บริเวณพื้นที่โซน 2 (One Bangkok, Zone 2) ถนนพระราม 4 กรุงเทพฯ ลักษณะของงาน กำแพงกันดิน ระบบไดอะแฟรมวอลล์ และเสาเข็มเจาะแบบกลมลึก 80 เมตร เป็นงานที่รวมค่าวัสดุ ผู้ว่าจ้าง บริษัท เกษมทรัพย์วัฒน จำกัด อยู่ระหว่างกำลังขนย้ายเครื่องมือเข้าเพื่อเริ่มงาน กลางเดือนพฤษภาคม 2561
3.โครงการก่อสร้าง อาคารจอดรถใหม่ของศูนย์การค้าเดอะมอลล์ สาขา ถนนงามวงศ์วาน นนทบุรีลักษณะของงาน เสาเข็มเจาะแบบกลม เป็นงานที่รวมค่าวัสดุ ผู้ว่าจ้าง บริษัท งามวงศ์วานชอปปิ้งมอลล์ จำกัด กำหนดเข้าดำเนินการ กลางเดือนเมษายน 2561
4.โครงการรถไฟฟ้าสายสีส้ม ส่วนช่องระบายอากาศอุโมงค์หมายเลข 14 ถนนรามคำแหง กรุงเทพฯ ลักษณะของงาน กำแพงกันดิน ระบบไดอะแฟรมวอลล์ เป็นงานที่ไม่รวมค่าวัสดุ ผู้ว่าจ้าง กิจการร่วมค้า ซีเคเอสที กำหนดเข้าดำเนินการ ต้นเดือนพฤศจิกายน 2561